SET อ่อนตัว ดักเก็บ 8 บจ.โตสวนตลาด
ดัชนีหุ้นไทย (SET) วันนี้มีแนวโน้มอ่อนตัวตามภุมิภาค ขณะที่แรงซื้อในบ้านเราคาดว่าจะอ่อนตัวเนื่องจากผลกำไรของบริษัทจดทะเบียนในไตรมาส 2/60 ออกมาไม่ดีเท่าที่ตลาดคาดการณ์ การลงทุนเน้นกลุ่มที่มีปัจจัยบวกเฉพาะตัว และ แนวโน้มกำไรไตรมาส 2/60 โดดเด่น
1 ส.ค. 2560

ข่าวหุ้นธุรกิจออนไลน์รายงาน เช้านี้ ณ เวลา 9.35 น. ค่าเงินบาทอยู่ที่ 33.29 บาทต่อเหรียญ ขณะที่ตลาดหุ้นเอเชียปรับตัวลงหลังจีนเปิดเผยดัชนี PMI ภาคการผลิตและภาคบริการที่ชะลอตัวลง นักวิเคราะห์มองดัชนีหุ้นไทย (SET) วันนี้มีแนวโน้มอ่อนตัวตามภุมิภาค ขณะที่แรงซื้อในบ้านเราคาดว่าจะอ่อนตัวเนื่องจากผลกำไรของบริษัทจดทะเบียนในไตรมาส 2/60 ออกมาไม่ดีเท่าที่ตลาดคาดการณ์ การลงทุนเน้นกลุ่มที่มีปัจจัยบวกเฉพาะตัว และ แนวโน้มกำไรไตรมาส 2/60 โดดเด่น หุ้นเด่นเลือก BEAUTY, SEAFCO, PTTGC, MTLS, SAWAD, EA, LH และ AP
 
นายเทิดศักดิ์ ทวีธีระธรรม ผู้ช่วยกรรมการผู้อำนวยการสายงานวิจัย บล.เอเซีย พลัส เปิดเผยถึงตลาดหุ้นไทยเช้านี้ (31 ก.ค.) มีโอกาสที่จะปรับตัวลงเช่นเดียวกับตลาดหุ้นในภูมิภาคเอเชียที่เช้านี้ส่วนใหญ่ปรับลง เนื่องจากเหตุการณ์ในคาบสมุทรเกาหลี ทำให้ตลาดฯ ลดการถือครองสินทรัพย์เสี่ยงลง ทำให้เห็นว่า Fund Flow คงยังไม่ Support ในช่วงนี้ ขณะที่รายงานข่าวล่าสุดระบุว่า เกาหลีเหนือออกมาส่งสัญญาณถึงความพร้อมจะกระทำการที่ยั่วยุเพิ่มขึ้นอีก หากสหรัฐใช้มาตรการคว่ำบาตรเพิ่มเติมต่อกรณีที่เกาหลีเหนือได้ทดสอบยิงขีปนาวุธข้ามทวีป (ICBM) ครั้งล่าสุดเมื่อคืนวันศุกร์ที่ผ่านมา
ส่วนแรงซื้อในประเทศคาดว่าจะแผ่วลง เนื่องจากผลกำไร (Earning) ของบริษัทจดทะเบียน (บจ.) ในไตรมาส 2/60 ออกมาไม่ดีเท่าไร โดยเท่าที่ประกาศออกมาแล้วก็ประมาณ 23% ของมาร์เก็ตแคปของตลาดฯ พบว่าผลงานหดตัวลงไป 17% qoq และ 28% yoy พร้อมให้แนวรับ 1,575 จุด ส่วนแนวต้าน 1,585 จุด
 
บล.ธนชาต ระบุในบทวิเคราะห์ (31 ก.ค.) ราคาน้ำมันดิบ Brent ปรับสูงขึ้น 2% สูงสุดรอบ 1 เดือน เป็นปัจจัยบวกต่อกลุ่มพลังงานอย่าง PTT PTTEP PTTGC และ SET มองปรับสูงขึ้นทดสอบแนวต้าน 1,585 – 1,590 จุด และกลุ่มหุ้นที่คาดการณ์กำไรออกมาดีอย่าง BEAUTY SEAFCO จะ Outperform ตลาดต่อไป ทั้งนี้ ยังมองภาพ SET ระยะยาว 3 – 6 เดือนข้างหน้าเป็น “บวก” ต่อไป
1) “ซื้อ” PTTGC (TP 84) Laggard play ในกลุ่มหุ้นที่ได้ประโยชน์จากราคาน้ำมันที่ปรับสูงขึ้นแกร่งนอกจากนี้กำลังการผลิตใหม่ที่รับเข้ามาจาก PTT จะเริ่มรับรู้กำไรตั้งแต่ 2H17 หนุนกำไรปีนี้ +43% ด้วย PE 10 เท่า และ เงินปันผล 5% คาดราคาหุ้นจะ outperformตลาด
2) “ซื้อ” กลุ่มหุ้นที่คาดการณ์กำไรเติบโตแกร่ง 2Q17 : BEAUTY (คาดกำไร 2Q17 ทำจุดสูงสุดใหม่ที่ 218 ล้านบาท +57% yoy) SEAFCO (รัฐบาลเร่งลงทุนโครงสร้างพื้นฐานปลายปีนี้) MTLS SAWAD EA LH AP ([email protected] ได้รับการตอบรับดี)
 
บล.แอพเพิล เวลธ์ ระบุในบทวิเคราะห์ (31 ก.ค.) ว่า SET วันนี้ยังได้แรงหนุนจากทิศทางราคาน้ำมันที่ฟื้นตัว ขณะที่ผลประกอบการ Q2 ของ ADVANC, PTTEP ยังดีกว่าประมาณการณ์เล็กน้อย จึงเป็นปัจจัยหนุนให้ดัชนีคาดยังทรงตัวที่ระดับ 1,575 – 1,590 จุด